CELEX: 32012R1190
Language: hr
Date: 2012-12-12 00:00:00
Title: Uredba Komisije (EU) br. 1190/2012 od 12. prosinca 2012. o cilju Unije za smanjenje prisutnosti Salmonella enteritidis i Salmonella typhimurium kod jata pura kako je predviđeno Uredbom (EZ) br. 2160/2003 Europskog parlamenta i Vijeća  Tekst značajan za EGP

15/Sv. 25
            
            
               HR
            
            
               Službeni list Europske unije
            
            
               25
            
         32012R1190
   
               L 340/29
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 1190/2012
   od 12. prosinca 2012.
   o cilju Unije za smanjenje prisutnosti Salmonella enteritidis i Salmonella typhimurium kod jata pura kako je predviđeno Uredbom (EZ) br. 2160/2003 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (1), a posebno njezin članak 4. stavak 1. drugi podstavak,
   budući da:
   
               (1)
            
            
               Svrha je Uredbe (EZ) br. 2160/2003 osigurati da se poduzimaju primjerene i učinkovite mjere za otkrivanje i kontrolu salmonele i drugih uzročnika zoonoza u svim odgovarajućim fazama proizvodnje, prerade i distribucije, posebno na razini primarne proizvodnje, radi smanjivanja njihove prisutnosti i opasnosti koju predstavljaju za javno zdravlje.
            
         
               (2)
            
            
               Uredbom (EZ) br. 2160/2003 predviđa se uspostavljanje cilja Unije za smanjivanje učestale prisutnosti svih serotipova salmonele sa značenjem za javno zdravlje kod pura na razini primarne proizvodnje. Takvo je smanjenje ključno kako bi se osiguralo da se mogu zadovoljiti mjerila za salmonelu u svježem mesu pura koja su utvrđena u dijelu E Priloga II. toj Uredbi i poglavlju 1. Priloga I. Uredbi Komisije (EZ) br. 2073/2005 od 15. studenoga 2005. o mikrobiološkim kriterijima za hranu (2).
            
         
               (3)
            
            
               Uredbom (EZ) br. 2160/2003 predviđa se da je cilj Zajednice uključiti brojčano izražavanje maksimalnog postotka epidemioloških jedinica koje ostaju pozitivne i/ili minimalnog postotka smanjenja broja epidemioloških jedinica koje ostaju pozitivne, maksimalnog vremenskog ograničenja u kojemu se mora postići cilj i definicija ispitnih shema koje su nužne radi provjere postizanja cilja. Cilj je prema potrebi uključiti i definiciju serotipova koji su značajni za javno zdravlje.
            
         
               (4)
            
            
               Uredbom (EZ) br. 2160/2003 predviđa se da se prilikom određivanja cilja Zajednice u obzir uzme iskustvo stečeno na temelju postojećih nacionalnih kontrolnih mjera i informacije proslijeđene Komisiji ili Europskoj agenciji za sigurnost prehrambenih proizvoda (EFSA) na temelju postojećih zahtjeva Unije, posebno u okviru informacija predviđenih Direktivom 2003/99/EZ Europskog parlamenta i Vijeća od 17. studenoga 2003. o praćenju zoonoza i uzročnika zoonoza, o izmjeni Odluke Vijeća 90/424/EEZ i o stavljanju izvan snage Direktive Vijeća 92/117/EEZ (3), a posebno njezin članak 5.
            
         
               (5)
            
            
               Uredbom Komisije (EZ) br. 584/2008 od 20. lipnja 2008. o provedbi Uredbe (EZ) br. 2160/2003 Europskog parlamenta i Vijeća s obzirom na cilj Zajednice za smanjenje prevalencije Salmonella enteritidis i Salmonella typhimurium u pura (4) utvrđuje se cilj maksimalnog postotka jata pura koje ostaju pozitivne na ta dva serotipa salmonele na 1 % ili manje do 31. prosinca 2012., kod jata pura za tov kao i kod jata spolno zrelih pura za rasplod.
            
         
               (6)
            
            
               Zbirno izvješće Europske unije o trendovima i izvorima zoonoza, uzročnicima zoonoza i izbijanju bolesti uzrokovanih hranom u 2010. godini (5) pokazalo je da su Salmonella enteritidis i Salmonella typhimurium serotipovi koji se najčešće povezuju s bolesti u ljudi. Slučajevi bolesti u ljudi uzrokovani bakterijom Salmonella enteritidis su se još više značajno smanjili u 2010. godini.
            
         
               (7)
            
            
               U ožujku 2012. EFSA je usvojila Znanstveno mišljenje o procjeni učinka na javno zdravlje postavljanja novog cilja za smanjenje salmonele kod pura (6). Zaključak je bio da je Salmonella enteritidis serotip salmonele koji se najuspješnije prenosi s predaka na potomstvo kod peradi. EFSA je također uočila da su mjere nadzora Unije kod pura doprinijele značajnom smanjenju broja slučajeva salmoneloza u ljudi povezanih s purama u usporedbi sa stanjem 2007. godine.
            
         
               (8)
            
            
               Monofazni sojevi Salmonella typhimurium postali su tijekom posljednjih godina među najčešće otkrivanim serotipovima salmonele kod nekoliko vrsta životinja i u kliničkim izolatima iz ljudi, kako je istaknuto u Zbirnom izvješću Europske Unije o trendovima i izvorima zoonoza, uzročnicima zoonoza i izbijanju bolesti uzrokovanih hranom u 2010. godini. Znanstveno mišljenje EFSA-e o praćenju i procjeni opasnosti za javno zdravlje od sojeva sličnih Salmonella typhimurium, koje je usvojeno 22. rujna 2010. (7), također navodi da monofazni sojevi Salmonella typhimurium s antigenom formulom 1,4,[5],12:i:-, uključujući sojeve s i bez antigena O5, trebaju biti smatrani varijantama Salmonella typhimurium i predstavljaju opasnost za javno zdravlje usporedivu s opasnošću koju predstavljaju ostali sojevi Salmonella typhimurium. Stoga je u cilj potrebno uključiti sojeve Salmonella typhimurium s antigenom formulom 1,4,[5],12:i:-.
            
         
               (9)
            
            
               Kako bi se provjerilo je li postignut cilj Unije, potrebno je ponovljeno izvoditi uzorkovanje jata pura. Radi ocjene i usporedbe rezultata potrebno je opisati zajedničku ispitnu shemu.
            
         
               (10)
            
            
               Nacionalni kontrolni programi za postizanje cilja Unije u 2013. godini za jata pura prijavljeni su za sufinanciranje u skladu s Odlukom Vijeća 2009/470/EZ od 25. svibnja 2009. o troškovima u području veterinarstva (8). Tehničke izmjene u Prilogu ovoj Uredbi izravno se primjenjuju. Stoga Komisija ne treba ponovno odobravati nacionalne nadzorne programe kojima se provodi ova Uredba. Prijelazno razdoblje stoga nije potrebno.
            
         
               (11)
            
            
               Uredbu (EZ) br. 584/2008 bi trebalo staviti izvan snage radi jasnoće.
            
         
               (12)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja i nije im se usprotivio ni Europski parlament niti Vijeće,
            
         DONIJELA JE OVU UREDBU:
   Članak 1.
   Cilj Unije
   1.   Cilj je Unije iz članka 4. stavka 1. Uredbe (EZ) br. 2160/2003 za smanjenje prisutnosti Salmonella Enteritidis i Salmonella Typhimurium kod pura („cilj Unije”:
   
               (a)
            
            
               smanjenje maksimalnog godišnjeg postotka jata pura za tov koje ostaju pozitivne na Salmonella enteritidis i Salmonella typhimurium na 1 % ili na manje; i
            
         
               (b)
            
            
               smanjenje maksimalnog godišnjeg postotka jata spolno zrelih pura za rasplod koje ostaju pozitivne na Salmonella enteritidis i Salmonella typhimurium na 1 % ili manje.
            
         Međutim, za države članice s manje od 100 jata spolno zrelih pura za rasplod ili za tov, cilj Unije je da ni jedno jato spolno zrelih pura za rasplod ili za tov ne ostane pozitivno.
   U pogledu monofazne Salmonella typhimurium, serotipovi s antigenom formulom 1,4,[5],12:i:- uključeni su u cilj Unije.
   2.   Ispitna shema nužna za provjeru napretka u postizanju cilja Unije određena je u Prilogu („ispitna shema”).
   Članak 2.
   Revizija cilja Unije
   Komisija revidira cilj imajući na umu informacije prikupljene u skladu s ispitnom shemom i mjerilima utvrđenima u članku 4. stavku 6. točki (c) Uredbe (EZ) br. 2160/2003.
   Članak 3.
   Stavljanje izvan snage Uredbe (EZ) br. 584/2008
   Uredba (EZ) br. 584/2008 stavlja se izvan snage.
   Upućivanja na Uredbu stavljenu izvan snage smatraju se upućivanjem na ovu Uredbu.
   Članak 4.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. prosinca 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 325, 12.12.2003., str. 1.
   
      (2)  SL L 338, 22.12.2005., str. 1.
   
      (3)  SL L 325, 12.12.2003., str. 31.
   
      (4)  SL L 162, 21.6.2008., str. 3.
   
      (5)  EFSA Journal 2012; 10(3):2597.
   
      (6)  EFSA Journal 2012; 10(4):2616.
   
      (7)  EFSA Journal 2010; 8(10):1826.
   
      (8)  SL L 155, 18.6.2009., str. 30.
   PRILOG
   
      Ispitna shema nužna za provjeru postizanja cilja Unije iz članka 1. stavka 2.
   
   1.   OKVIR UZORKOVANJA
   Okvir uzorkovanja obuhvaća sva jata pura za tov i rasplod u okviru nacionalnih kontrolnih programa koji su predviđeni člankom 5. Uredbe (EZ) br. 2160/2003.
   2.   PRAĆENJE KOD PURA
   2.1.   Učestalost uzimanja uzoraka
   
   
               (a)
            
            
               Subjekti u prehrambenoj industriji uzrokuju sva jata pura za tov i rasplod na sljedeći način:
               
                           i.
                        
                        
                           uzorkovanje jata pura za tov i rasplod odvija se unutar tri tjedna prije klanja. Nadležno tijelo može odobriti uzorkovanje u posljednjih šest tjedana prije datuma klanja ako se pure drže više od 100 dana ili ako potpadaju pod organsku proizvodnju pura u skladu s Uredbom Komisije (EZ) br. 889/2008 (1);
                        
                     
                           ii.
                        
                        
                           uzorkovanje jata pura za rasplod odvija se:
                           
                                       —
                                    
                                    
                                       jata za uzgoj: na jednodnevnim purićima, pri starosti od četiri tjedna i dva tjedna prije premještanja u fazu nesenja ili jedinicu za nesenje,
                                    
                                 
                                       —
                                    
                                    
                                       spolno zrela jata: najmanje svaki treći tjedan tijekom razdoblja nesivosti na gospodarstvu ili u valionici,
                                    
                                 
                                       —
                                    
                                    
                                       na gospodarstvu za jata pura za rasplod koje nesu jaja namijenjena za trgovinu unutar Unije.
                                    
                                 
                     
                           iii.
                        
                        
                           Nadležno tijelo može odlučiti primjenjivati jednu od mogućnosti iz druge alineje točke ii. na cijelu ispitnu shemu za sva jata. Međutim, uzorkovanje jata pura za rasplod koje nesu jaja namijenjena za trgovinu unutar Unije mora se odvijati na gospodarstvu.
                        
                     
                           iv.
                        
                        
                           Iznimno od druge alineje točke ii., ako je cilj Unije postignut u cijeloj državi članici tijekom najmanje dvije uzastopne kalendarske godine, učestalost uzorkovanja na gospodarstvu može se odlukom nadležnog tijela smanjiti na svaka četiri tjedna. Međutim, nadležno tijelo može odlučiti zadržati ili se vratiti na ispitni interval od tri tjedna ako se otkrije prisutnost relevantnih serotipa salmonele kod jata za rasplod na gospodarstvu i/ili u bilo kojem drugom slučaju kojeg nadležno tijelo smatra primjerenim.
                        
                     
         
               (b)
            
            
               Uzorkovanje koje provodi nadležno tijelo osigurava najmanje:
               
                           i.
                        
                        
                           uzorkovanje jata pura za rasplod:
                           
                                       —
                                    
                                    
                                       jedanput godišnje, svih jata s barem 250 spolno zrelih pura za rasplod starosti između 30 i 45 tjedana i na svim gospodarstvima s elitnim, pradjedovskim i djedovskim jatima pura za rasplod; nadležno tijelo može odlučiti da se to uzorkovanje može provoditi i u valionici; i
                                    
                                 
                                       —
                                    
                                    
                                       u slučaju otkrivanja Salmonella Enteritidis i Salmonella Typhimurium, svih jata na gospodarstvu iz uzoraka koje su subjekti u poslovanju s hranom uzeli u valionici ili u okviru službene kontrole, radi istraživanja izvora infekcije;
                                    
                                 
                     
                           ii.
                        
                        
                           uzorkovanje jata pura za tov odvija se jednom godišnje, najmanje na jednom jatu na 10 % gospodarstava s barem 500 pura za tov;
                        
                     
                           iii.
                        
                        
                           uzorkovanje se može odvijati na temelju rizika i svaki puta kada nadležno tijelo procijeni da je to nužno;
                        
                     
                           iv.
                        
                        
                           uzorkovanje koje provede nadležno tijelo može zamijeniti uzorkovanje od strane subjekata u prehrambenoj industriji iz točke (a).
                        
                     
         2.2.   Protokol uzimanja uzoraka
   
   2.2.1.   Opće upute za uzorkovanje
   
   Nadležno tijelo ili subjekt u prehrambenoj industriji osiguravaju da uzorke uzimaju za to osposobljene osobe.
   Uzorkovanje jata pura za rasplod odvija se u skladu s točkom 2.2. Priloga Uredbi Komisije (EZ) br. 200/2010 (2).
   Pri uzorkovanju jata pura za tov uzimaju se najmanje dva para brisa navlaka za obuću. Navlake za obuću stavljaju se na obuću i uzorci se uzimaju šetanjem po nastambi peradi. Brisevi s jednog jata pura mogu se združiti u jedan uzorak.
   Prije stavljanja navlake za obuću, njihova se površina treba navlažiti:
   
               (a)
            
            
               diluentom za maksimalni porast bakterija (MRD: 0,8 % natrij klorida, 0,1 % peptona u sterilnoj deioniziranoj vodi); ili
            
         
               (b)
            
            
               sterilnom vodom; ili
            
         
               (c)
            
            
               bilo kojim drugim diluentom koji je odobrio nacionalni referentni laboratorij iz članka 11. stavka 3. Uredbe (EZ) br. 2160/2003; ili
            
         
               (d)
            
            
               autoklaviranjem navlake za obuću u posudi s diluentima.
            
         Navlake za obuću vlaže se tako da se u njih nalije tekućina prije obuvanja ili ih se protrese u posudi s diluentom.
   Mora se osigurati proporcionalna zastupljenost svih dijelova nastambe pri uzorkovanju. Svakim parom navlaka za obuću mora biti obuhvaćeno oko 50 % površine nastambe.
   Po završetku uzorkovanja navlake se pažljivo skidaju s obuće kako se sakupljeni materijal ne bi odvojio. Navlake za obuću mogu se izokrenuti kako bi se materijal zadržao. Stavljaju se u vrećicu ili posudu i označavaju.
   Nadležno tijelo može odlučiti povećati minimalni broj uzoraka kako bi se osiguralo reprezentativno uzorkovanje kod ocjene na pojedinačnoj osnovi epidemioloških parametara kao što su uvjeti biološke sigurnosti, raspored ili veličina jata.
   Uz odobrenje nadležnog tijela jedan par navlaka za obuću može se zamijeniti uzorkom prašine od 100 g koji se prikuplja s više mjesta u nastambi s vidno prašnjavih površina. Alternativno, jedan ili više briseva navlažene tkanine ukupne površine najmanje 900 cm2 može se koristiti za prikupljanje prašine s više površina u nastambi. Svaki bris mora s obje strane biti dobro prekriven prašinom.
   2.2.2.   Posebne upute za određene vrste gospodarstava
   
   
               (a)
            
            
               Za slobodno držana jata pura uzorci se sakupljaju isključivo unutar nastambe.
            
         
               (b)
            
            
               Ako pristup nastambi nije moguć zbog ograničenog prostora u jatima s manje od 100 pura, pa stoga nije moguće koristiti navlake za obuću pri šetnji, one se mogu zamijeniti istom vrstom ručnih briseva od tkanine kao što se koriste za prikupljanje prašine, pri čemu se brisevi protrljaju preko površina zagađenih svježim izmetom, ili ako to nije izvedivo, drugim tehnikama uzorkovanja izmeta odgovarajućim za navedenu svrhu.
            
         2.2.3.   Uzorkovanje koje provodi nadležno tijelo
   
   Nadležno tijelo mora provesti odgovarajuća dodatna testiranja i/ili provjere dokumentacije kako bi provjerilo da na rezultate nije utjecala prisutnost antimikrobnih sredstava ili drugih tvari koje sprečavaju rast bakterija.
   Ako se ne utvrdi prisutnost Salmonella enteritidis i Salmonella typhimurium, ali se utvrde antimikrobna sredstva ili učinak sprečavanja rasta bakterija, jato pura smatrat će se zaraženim jatom pura u smislu cilja Unije iz članka 1. stavka 2.
   2.2.4.   Prijevoz
   
   Uzorci se bez nepotrebne odgode šalju hitnom poštom ili putem dostavljača u laboratorije iz članaka 11. i 12. Uredbe (EZ) br. 2160/2003. Tijekom prijevoza moraju biti zaštićeni od topline iznad 25 °C i od izlaganja suncu.
   Ako uzorke nije moguće poslati unutar 24 sata od vremena uzorkovanja, moraju ih se čuvati u hladnjaku.
   3.   LABORATORIJSKE ANALIZE
   3.1.   Priprema uzoraka
   
   U laboratoriju se uzorci moraju držati u hladnjaku do pregleda koji mora započeti u roku od 48 sati od primitka uzorka, a unutar 96 sati nakon uzorkovanja.
   Par(ovi) navlaka za obuću pažljivo se otpakiraju kako bi se izbjeglo odvajanje prikupljenog fekalnog materijala, združuju i stavljaju u 225 ml puferirane peptonske vode (BPW) koja je prethodno zagrijana na sobnu temperaturu. Navlake za obuću u potpunosti se uranjaju u BPW i stoga se prema potrebi može dodati više BPW-a.
   Uzorak prašine se po mogućnosti analizira odvojeno. Međutim, za jata pura za tov nadležno tijelo može odlučiti da se uzorak prašine analizira skupa s parom navlaka za obuću.
   Uzorak se promućka kako bi došlo do potpunog zasićenja i nastavlja se s postupkom izolacije koristeći metodu otkrivanja iz točke 3.2.
   Ostali uzorci (npr. iz jata za rasplod ili valionica) pripremaju se u skladu s točkom 2.2.2. Priloga Uredbi (EZ) br. 200/2010.
   Ako su dogovoreni ISO standardi Europskog odbora za normizaciju (CEN) ili Međunarodne organizacije za normizaciju (ISO) za pripremu izmeta radi otkrivanja salmonele, isti se primjenjuju i zamjenjuju odredbe o pripremanju uzoraka utvrđene ovom točkom.
   3.2.   Metoda otkrivanja
   
   Koristi se metoda otkrivanja koju preporučuje referentni laboratorij EU-a za salmonelu u Bilthovenu, Nizozemska.
   Metoda je opisana u Prilogu D EN/ISO 6579 (2002): „Otkrivanje Salmonella spp. u životinjskom izmetu i u uzorcima okoliša primarne proizvodnje”.
   U toj metodi otkrivanja koristi se polukruta hranjiva podloga (modificirana polukruta hranjiva podloga Rappaport-Vassiladis, MSRV) kao jedina selektivna podloga za obogaćivanje.
   3.3.   Serotipizacija
   
   Kod jata pura za rasplod serotipizira se barem jedan izolat iz svakog pozitivnog uzroka, prema shemi K White-Kauffmann-Le Minor.
   Kod jata pura za tov serotipizira se barem jedan izolat iz svakog pozitivnog uzroka koji je prikupilo nadležno tijelo, prema shemi K White-Kauffmann-Le Minor.
   Subjekti u prehrambenoj industriji osiguravaju da niti jedan izolat ne pripada serotipu Salmonella enteritidis ili Salmonella typhimurium, uključujući monofazne sojeve s antigenom formulom 1,4,[5],12:i:-.
   3.4.   Alternativne metode
   
   Za uzorke koji su uzeti na inicijativu subjekata u prehrambenoj industriji, metode analize predviđene člankom 11. Uredbe (EZ) br. 882/2004 Europskog parlamenta i Vijeća (3) mogu se koristiti umjesto metoda za pripremu uzoraka, metode otkrivanja i serotipizacije predviđenih točkama 3.1., 3.2. i 3.3. ovog Priloga, ako su validirane u skladu s normom EN/ISO 16140.
   3.5.   Čuvanje sojeva
   
   Laboratoriji osiguravaju da nadležno tijelo može prikupiti barem jedan izolirani soj Salmonella spp. po jatu godišnje te ga pohraniti za moguće buduće fagotipiziranje ili pretragu antimikrobne osjetljivosti, korištenjem uobičajenih postupaka za prikupljanje kultura, koji moraju osigurati preživljavanje sojeva tijekom najmanje dvije godine.
   Nadležno tijelo može odlučiti da se izolati Salmonella spp. čije uzorkovanje provode subjekti u prehrambenoj industriji pohranjuju za naknadnu fagotipizaciju ili testiranje na antimikrobnu osjetljivost, u skladu s Odlukom Komisije 2007/407/EZ, člankom 2. (4)
   
   4.   REZULTATI I IZVJEŠĆIVANJE
   4.1.   Izračun prisutnosti za provjeru cilja Unije
   
   Jato pura smatra se pozitivnim u smislu provjere postizanja cilja Unije ako je u jatu otkrivena prisutnost bakterija Salmonella Enteritidis i/ili Salmonella Typhimurium (osim cijepnih sojeva, ali uključujući monofazne sojeve s antigenom formulom 1,4,[5],12:i:-).
   Pozitivna jata pura broje se samo jedanput po turnusu, bez obzira na broj uzorkovanja i postupaka ispitivanja i prijavljuju se samo u godini kad je utvrđen prvi pozitivni nalaz. Prisutnost se računa odvojeno za jata tovnih pura i jata spolno zrelih rasplodnih pura.
   4.2.   Izvješćivanje
   
   4.2.1.   Izvješćivanje uključuje:
   
   
               (a)
            
            
               ukupan broj jata tovnih pura i spolno zrelih rasplodnih pura koja su ispitana najmanje jedanput tijekom izvještajne godine;
            
         
               (b)
            
            
               ukupan broj jata tovnih pura i spolno zrelih rasplodnih pura u državi članici pozitivnih na bilo koji serotip salmonele;
            
         
               (c)
            
            
               broj jata tovnih pura i spolno zrelih rasplodnih pura koja su najmanje jedanput bila pozitivna na Salmonella Enteritidis i Salmonella Typhimurium uključujući monofazne sojeve s antigenom formulom 1,4,[5],12:i:-;
            
         
               (d)
            
            
               broj jata tovnih pura i spolno zrelih rasplodnih pura koja su bila pozitivna na svaki serotip salmonele ili na nespecificirani serotip salmonele (izolati koji se ne mogu tipizirati ili nisu serotipizirani).
            
         4.2.2.   Informacije iz podtočaka (a) do (d) točke 4.2.1. dostavljaju se zasebno za uzorkovanje u okviru nacionalnog nadzornog programa salmonele:
   
   
               (a)
            
            
               za subjekte u prehrambenoj industriji uzorkovanje kako je predviđeno točkom 2.1. podtočkom (a); i
            
         
               (b)
            
            
               za nadležna tijela uzorkovanje kako je predviđeno točkom 2.1. podtočkom (b).
            
         4.2.3.   Rezultati ispitivanja smatraju relevantnim informacijama o lancu prehrane kako su predviđene u odjeljku III. Priloga II. Uredbi (EZ) br. 853/2004 Europskog parlamenta i Vijeća
       (5).
   Iz svakog jata ispitanih pura nadležnom tijelu moraju biti dostupne najmanje sljedeće informacije:
   
               (a)
            
            
               oznaka gospodarstva, koja s vremenom ostaje jedinstvena;
            
         
               (b)
            
            
               oznaka jata, koja s vremenom ostaje jedinstvena;
            
         
               (c)
            
            
               mjesec uzorkovanja;
            
         
               (d)
            
            
               broj ptica po jatu.
            
         Rezultati i sve dodatne relevantne informacije podnose se kao dio izvješća o trendovima i izvorima kako je predviđeno člankom 9. stavkom 1. Direktive 2003/99/EZ Europskog parlamenta i Vijeća (6).
   Subjekt u prehrambenoj industriji bez nepotrebnog odlaganja obavješćuje nadležno tijelo o otkrivanju Salmonella enteritidis i Salmonella typhimurium, uključujući monofazne sojeve s antigenom formulom 1,4,[5],12:i:-. Subjekt u prehrambenoj industriji nalaže laboratoriju koji provodi analizu da postupi na odgovarajući način.
   
      (1)  SL L 250, 18.9.2008, str. 1.
   
      (2)  SL L 61, 11.3.2010., str. 1.
   
      (3)  SL L 165, 30.4.2004., str. 1.
   
      (4)  SL L 153, 14.6.2007., str. 26.
   
      (5)  SL L 139, 30.4.2004., str. 55
   
   
      (6)  SL L 325, 12.12.2003., str. 31.